Design+-+Nora+Gulbrandsen

=Nora Gulbrandsen (1894-1978)= Nora Gulbrandsen ble kalt for //Dronningen av Porsgrund//. I 18 år arbeidet hun som designer for Porsgrunds Porselensfabrikk. Hun var kunstnerisk leder for bedriften og det blir sagt at hun preget produksjonen på en måte som ingen før henne hadde gjort. Alle de nyskapende modellene var hennes verk.
 * || Hun ble ansatt ved Porsgrunds Porselensfabrikk i januar 1928. Thor Kielland som var direktør ved kunstindustrimuseet og Jacob Prytz som var overlærer ved Kunsthåndverksskolen og formann i foreningen Brukskunst, arbeidet med å formidle designtalenter til industrien. De planla den store landsutstillingen i Bergen sommeren 1928. Nora Gulbrandsen var nyutdannet ved Kunsthåndverksskolen og må ha gjort inntrykk. Prytz og Kielland ba henne høsten 1927 tegne utkast i ulike materialer til utstillingen. Skissene ble vist for direktøren ved porselensfabrikken, og Nora fikk jobb. ||

Nora Gulbrandsen førte produksjonen ved Porsgrund fra nyklassisisme til funksjonalisme. Hennes arbeider hadde også klare trekk fra kubisme. Hun var påvirket av strømninger fra Østerrike, Frankrike og Tyskland. Hun brukte sterke farger og fargemotsetninger på hver enkelt gjenstand. Hun valgte kubiske og halvsirkelformete håndtak. Dette var typiske kjennetegn på stilretningen //art deco// som oppsto i 1920-årene og varte frem til ca 1940. Hun sa selv at hun ville at bruksporselenet fra fabrikken skulle være ”enkelt, praktisk, konstruktivt i formen og stramt i linjerne”.

fra kunstindustrimuseet modell 1880 og 1847. Foto: Monkl ||
 * || [[image:monkl/Bilde_nora_wiki.jpg]]

Jeg likte godt Nora Gulbrandsens produkter som jeg fikk se ved samlingen "Design og kunsthåndverk 1905-2005" på Kunstindustrimuseet i Oslo. Hennes produkter produsert for Porsgrund Porselensfabrikk er navngitt med modellnummer. På det ene bildet ses en kuleformet terrin med terningformet håndtak på lokket. Denne terrinen er modell 1847. Selve terrinen har halvsirkelformete håndtak. Den er dekorert med striper av oransjerødt og gull på hvit bakgrunn. Stripene følger terrinens form rundt og litt på skrå. Det er gulldekor også på håndtakene på terrinen. Den kuleformete formen på håndtakene er bygd opp av sirkelsegmenter.

Bildene viser også en annen serveringsskål, modell 1880. Den har kjegleform og horisontale, konvekse ringer. Hver ring har sin farge, annethvert hvitt og lysegrønt. Dekoren støtter opp om formen. Lokket er lysegrønt med kjegleformet håndtak. Søm en sterk kontrast til det lysegrønne har lokket mørkerøde ringer rundt håndtaket og ytterst på lokket. Denne modellen ble utviklet med tanke på små, funksjonelle leiligheter, med begrenset skapplass. Serveringsskåler og fat ble produsert i ulike størrelser, uten håndtak, for å kunne stables i hverandre.

Begge disse modellene viser tydelige kjennetegn på funksjonalisme og art deco-stilen. Dekoren har klare, sterke farger og tydelige fargekontraster. Hovedformene er geometriske, kule- og kjegleform. Håndtakene er utformet som kule, kube og kjegle.


 * Kilder:**
 * Stang,Kåre:** Moderne tider, 1900-tallets stilarter i norsk arkitektur, kunstindustri og design, J.W.Cappelen Forlag as, 1996.
 * Høyseter, Ole Rikard**: Design på norsk - fra nøstetangen til Norway says, N.W.Damm & sønn, 2005.
 * Bøe, Alf**: Nora Gulbrandsen på Porsgrund, C.Huitfeldt forlag, 1994